מאט פרקשן

מאט פריצ'מן (באנגלית: Matt Fritchman; נולד ב-1 בדצמבר 1975), הידוע יותר בשם העט מאט פרקשן, הוא קומיקסאי אמריקאי זוכה פרס אייזנר, הידוע בעבודתו ככותב איירון מן, איירון פיסט, אקס מן, והוקאיי, עבור מארוול קומיקס, "קזנובה" ו-"Sex Criminals" עבור אימג' קומיקס וג'ימי אולסן עבור DC Comics.

== ביוגרפיה ==
מאט פרקשן נולד ב-1 בדצמבר 1975 בשיקגו הייטס, אילינוי.<ref name="IGN"></ref> בילדותו הוא פיתח זיקה לספר סיפורים, והוא נהנה לקרוא ספרי ורצועות קומיקס. הקומיקס הראשון שהוא זוכר שקנה היה גיליון באטמן מספר 316 (אוקטובר 1979), והוא אהב את רצועות הקומיקס בעיתונים פינאטס ודונסברי. הוא הפך לקורא שבועי קבוע של ספרי קומיקס בערך בתקופת סיום סיפור הקרוסאובר של די סי קומיקס מ-1985–1986 "המשבר בעולמות האינסופיים", אך הוא מצא את סיפור העלילה מוזר ובלתי מובן ונמשך לכיוון מארוול קומיקס במקום. ספיידרמן הפך לדמות המועדפת עליו, והוא קרא פרסומי מארוול אחרים כמו מלחמת הכוכבים וכח המחץ.<ref name="GeeksOfDoom"></ref>

בסוף שנות ה-90 עבד כשכיר בחנות קומיקס בשארלוט, קרוליינה הצפונית,<ref>Howard, Natalie. "Our Hero," Creative Loafing (May 2, 2007), pp. 24–26.</ref><ref>Hargro, Carlton. "Home is for Heroes," Creative Loafing (June 18, 2008), p. 39.</ref> והשתתף בפורום האינטרנטי של וורן אליס תחת שם המשתמש "מאט פרקשן".<ref name="OralHistory">[https://imagecomics.com/features/an-oral-history-of-the-warren-ellis-forum-part-i AN ORAL HISTORY OF THE WARREN ELLIS FORUM], by Joshua Rivera, at ImageComics.com; published December 5, 2018; retrieved December 21, 2018</ref>

פרקשן התחיל את דרכו בתעשיית הקומיקס אצל מו"לים קטנים יותר, כולל AiT / Planet Lar ו-IDW Publishing, שרבים מהם העסיקו אנשים שפגש בפורום של וורן אליס; משכך, הוא המשיך להשתמש בשם "פרקשן" מכיוון שזה היה השם שתחתיו צבר מוניטין. הוא נודע בתחילת דרכו בזכות עבודתו העצמאית "חמשת אגרופי המדע" ו"קזנובה", לפני שקיבל על עצמו מספר משימות עבור מארוול קומיקס.

פרקשן כתב שני טורים לComic Book Resources אחד בשם "Poplife"<ref></ref> והשני בשם - "The Basement Tapes",<ref></ref> עם ג'ו קייסי.

פרקשן הוצמד לאד ברובייקר על ריצה משותפת על איירון פיסט של מארוול.<ref></ref> הצמד חבר מחדש גם לריצה על אקס-מן לזמן קצר, ולאחר מכן פרקשן כתב את הסדרה לבדו עד שעזב אותה בשנת 2011.<ref></ref><ref></ref><ref></ref> הוא כתב ריצה על תור ועל איירון מן, שהאחרון הביא לעבודתו בייעוץ על סט הצילומים של הסרט איירון מן 2. הוא אף כתב את משחק הווידאו איירון מן 2 שנעשה בחיבור לסרט ההמשך.

בשנת 2011 פרקשן כתב את הסדרה המוגבלת המרכזית של הקרוסאובר "הפחד עצמו".<ref></ref><ref></ref> בדצמבר 2011 הוא חידש את הסדרה הדפנדרס עם האמן טרי דודסון ובאוגוסט 2012 הוא התחיל סדרה חדשה של הוקאיי עם האמן דייוויד אג'ה. כחלק מיוזמת "Marvel NOW!" בנובמבר 2012 הושק מחדש הכותר ארבעת המופלאים עם צוות היצירה הכותב מאט פרקשן והאמן מארק בייגלי. סדרת בת שלה בשם "FF" הופקה על ידי פרקשן והאמן מייק אלרד.<ref></ref><ref></ref> פרקשן עזב את שתי הסדרות עקב התחייבויות עבודה אחרות.<ref></ref>

בשנת 2013, פרקשן והאמן צ'יפ זדארסקי יצרו יחד את הסדרה "Sex Criminals" עבור אימג' קומיקס.

בשנת 2014, בשיתוף האמן כריסטיאן וורד יצר את סדרת המדע בדיוני "ODY-C", סיפור מחדש של האודיסיאה עם החלפה של מגדר הדמויות.

בשנת 2023, יחד עם כריס בלאק <small>(אנ'),</small> השתיים יצרו את סדרת הפעולה והמדע-בדיוני "מונרך: מורשת של מפלצות" <small>(אנ')</small> עבור רשת אפל TV פלוס; המבוססת על המפלצת הבדיונית "גודזילה". 

== חיים אישיים ==
פרקשן נשוי לקלי סו דקוניק, קומיקסאית ומתרגמת של מאנגה לאנגלית,<ref></ref> אותה הכיר כששניהם היו משתתפים בפורומים של וורן אליס. הם הורים לשניים.

==קישורים חיצוניים==

* 

==הערות שוליים==

קטגוריה:סופרים אמריקאים הידועים בשם עט
קטגוריה:קומיקסאים אמריקאים
קטגוריה:אמריקאים שנולדו ב-1975